Budyšin (SN/bn). Wosebite zarjadowanje Budyskeho Serbskeho muzeja w rjedźe „Kofej w třoch“ je wčera něhdźe třiceći zajimcow do wustajenišća přiwabiło. Pod hesłom „Soraborum saluti“, štož telko rěka kaž „Sorabičenjo strowja“, zaběrachu so přitomni ze stawiznami najstaršeho studentskeho zwjazka Němskeje. Nastork za zetkanje bě dar fararja na wuměnku Christopha Heinki, kiž je muzejej něhdźe sto objektow a retomas pisomnych žórłow ze zawostajenstwa swojeho nana Horsta přewostajił. „Studujo spočatk 20. lětstotka w Lipsku bě wón tam z čłonom Sorabije. W towarstwje nańdźe přećelow za žiwjenje, štož wotpowěduje cyle zaměrej zwjazka: Jónu Sorabičan, přeco Sorabičan“, Heinke rjekny.
szl_Latn